User:MBK Titiwangsa

Majlis Belia Kawasan Titiwangsa, atau lebih dikenali dengan MBK Titiwangsa, merupakan Pertubuhan Belia Bukan Kerajaan (NGO) dan menjadi badan induk kepada semua badan-badan gabungan yang terdiri daripada pertubuhan/persatuan/kelab belia di dalam kawasan Parlimen Titiwangsa.

Ditubuhkan pada pertengahan awal 2008, ketika itu Saudara Zulkifli Zainuddin dari Gerakan Belia 4B Kawasan Titiwangsa menjadi Pengerusi Penaja. Apabila Akta Pertubuhan Belia Malaysia dikuatkuasa pada tahun 2007, jawatan Pengerusi Penaja disandang oleh Saudara Latiff Abu Hassan. Ketika itu MBK Titiwangsa dianggotai oleh 6 ahli badan gabungan, iaitu Gerakan Belia 4B Malaysia Kawasan Titiwangsa (4B), Persekutuan Pengakap Malaysia Daerah Titiwangsa (PPMDT), Gabungan Pelajar Melayu Semenanjung Kawasan Titiwangsa (GPMS), Kelab Belia Bell Tamil Kawasan Titiwangsa (KBBT), Gerakan Pemuda Malaysia Kawasan Titiwangsa (YMM) dan Angkatan Belia Islam Malaysia Kawasan Titiwangsa (ABIM).

Pada 19 November 2008, MBK Titiwangsa menerima pengiktirafan dan Sijil Pendaftaran daripada Pejabat Pandaftar Pertubuhan Belia Malaysia (ROY). MBK Titiwangsa telah berkembang kepada 9 ahli badan gabungan dengan penggabungan Majlis Kelab-kelab Belia Malaysia Kawasan Titiwangsa (MAYC), Gerakan Belia Bestari Jelatek (GBBJ) dan Kelab Belia Bukit Baru (K3B). Semenjak ditubuhkan sehingga hari ini, MBK Titiwangsa telah diiktiraf ooleh Kementerian Belia & Sukan Malaysia (KBS) melalui Pejabat Pendaftar Pertubuhan Belia Malaysia (ROY).